
ŠAKIŲ RAJONO SAVIVALDYBĖS  TARYBA

SPRENDIMAS

DĖL komunalinių ATLIEKŲ TVARKYMO PASLAUGŲ TARIFŲ NUSTATYMO
2009 m. liepos 30 d. Nr. T-270
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 37 p., Atliekų tvarkymo įstatymo (Žin., 1998, Nr. 61-1726; 2002, Nr. 72-3016) 25 str., 30 str. 5 d. ir 32 str. 1 d., Aplinkos ministro 2003 m. gruodžio 30 d. įsakymu Nr. 722 patvirtintų Atliekų tvarkymo taisyklių (Žin., 2004, Nr. 68-2381) 92 p. ir savivaldybės tarybos 2007 m. spalio 25 d. sprendimo Nr.T-224 ,,Dėl 2004 m. lapkričio 19 d. sutarties ,,Dėl komunalinių atliekų tvarkymo sistemos eksploatavimo ir jos plėtojimo Šakių rajono savivaldybėje“ papildymo ir pakeitimo“ 1 p., n u s p r e n d ž i a: 


1. Nustatyti UAB ,,Paslaugos šakiečiams“ iki bus pasirinktas ir pradės teikti komunalinių atliekų surinkimo paslaugas regioninės atliekų tvarkymo sistemos konkursą laimėjęs atliekų surinkimo operatorius:


1.1. minimalią metinę komunalinių atliekų susikaupimo normą vienam daugiabučių ir individualių namų gyventojui - 1,45 kub. m;

1.2. komunalinių atliekų tvarkymo tarifą su pridėtinės vertės mokesčiu – 42,59 Lt už kub. m; 


1.3. komunalinių atliekų surinkimo ir išvežimo tarifą su pridėtinės vertės mokesčiu vienam daugiabučių ir individualių namų gyventojui – 5,15 Lt per mėnesį;

1.4. stambiagabaričių atliekų priėmimo iš atliekų turėtojo į UAB ,,Paslaugos šakiečiams“ teritoriją, jų tvarkymo tarifą su pridėtinės vertės mokesčiu -  26,85 Lt už kub. m.

2. Pripažinti netekusiu galios savivaldybės valdybos 1999 m. gruodžio 29 d. posėdžio protokolinį sprendimą Nr.23 ,,Dėl tarifo už šiukšlių išvežimą nustatymo UAB ,,Paslaugos šakiečiams“.


3. Nustatyti, jog šiuo sprendimu patvirtinti tarifai yra laikini ir pradedami taikyti nuo 2009 m. rugpjūčio 1 d. galiosiančioms ir naujai sudaromoms sutartims tarp UAB ,,Paslaugos šakiečiams“ ir atliekų turėtojų ir galios, kol bus nustatytas  naujas  atliekų tvarkymo mokestis.

